
Татарстан Рәисе Рөстәм Миңнеханов Алексеевск районына эш сәфәре кысаларында Биләр авылындагы «Юнармеец» яшүсмерләр клубында булды. Клуб Дан орденының тулы кавалеры Михаил Сергеевич Шляпников исемен йөртә.

Клуб бинасында 2022 елда капиталь ремонт үткәрелгән. Биредә ике душ бүлмәсе булган чишенү бүлмәсе, өч санузел бар. Бина видеокүзәтү системасы, янгын сигнализациясе, хәрәкәт датчиклары, «Уңайлы мохит» проекты кысаларында пандус белән җиһазландырылган. Клуб формированиесе 300дән артык баланы үз эченә ала. Клубта «Биләрнең сугыш чоры» хәрби-тарихи музее урнашкан. Аерым экспозицияләр Бөек Ватан сугышы тарихына һәм махсус хәрби операциягә багышланган. Шулай ук музейга Бөек Ватан сугышы чорындагы реконструкцияләнгән техника территориясе дә якын. Рөстәм Миңнеханов балалар белән аралашты, музейда, актлар һәм хореография залларында, спорт туризмы белән шөгыльләнүче скалодромда, компьютер классында булды. Республика Рәисе шулай ук МХО зонасында хәрби хезмәткәрләр өчен яшь армиячеләр әзерләгән төрле предметлар белән танышты. Бу утлы, жгутлы һәм компаслы күп функцияле беләзекләр, коры армия душлары, окоп шәмнәре, маскировка челтәрләре, мич-буржуйкалар, шулай ук азык-төлек ярымфабрикатлары. Визиты ахырында Рөстәм Миңнеханов Ватан алдындагы бурычларын намус белән үтәгән Биләр сугышчыларына багышланган һәйкәлгә чәчәкләр салды.
Рөстәм Миңнеханов Биләр авылында «Юнармеец" яшүсмерләр клубында булды